škrečok zlatý
**Škrečok zlatý** (iné názvy: **chrček zlatý**, ľudovo: *zlatý škrečok*, *škrečok sýrsky*, *chrček sýrsky*, *sýrsky škrečok*; lat. Mesocricetus auratus) je druh hlodavca z čeľade chrčkovité (alebo z čeľade myšovité v širšom zmysle).

Výskyt
------

Vyskytuje sa po celom svete ako domáce zvieratko a výskumný živočích. V prírode sa vyskytuje len v Sýrii a menej vo východnom Turecku, a to na savanách, v trávnatých oblastiach a v poľnohospodárskych oblastiach.

Základná charakteristika
------------------------

Základné údaje: dĺžka bez chvosta: 13,5 cm, dĺžka chvosta: 1,5 cm, hmotnosť: 100-150 g. Tak ako mnohé škrečky, majú aj škrečky zlaté tupý ňufák, širokú tvár, pomerne malé oči, veľké uši a krátky chvost. Divo žijúca forma škrečka zlatého má zlatý kožuštek, ktorého farba na bruchu prechádza do sivej či bielej farby; niektoré divo žijúce jedince majú aj tmavý fľak na hlavovej časti a čierny pásik od líca po hornú časť krku. Chované formy škrečka zlatého môžu mať rôzne iné farby. 

Dožívajú sa v prírode v priemere 1,5 až 2 roky, v zajatí môžu žiť až dvakrát dlhšie.

Počet mláďat je od 4 až do 15. Dĺžka tehotenstva je približne 16 dní. Po 1 mesiaci mláďatá pohlavne dospejú.

Potrava
-------

Škrečok zlatý je všežravec. V prírode jedia najmä semená, orechy a hmyz (mravce, muchy, šváby, bzdochy). Pri chove sa odporúča dávať im okrem semien aj zelené krmivo, zeleninu, trochu ovocia, sušené garnely, múčne červy, syr a odstredený jogurt.

Spôsob života
-------------

Sú to veľmi samotárske živočíchy, ktoré si úzkostlivo chránia a značkujú svoje územie a sú veľmi agresívne k ostatným príslušníkom rovnakého druhu (okrem obdobia párenia). Vyhrabávajú si nory (do hĺbky 2 m), v ktorej spia cez deň a ktorú opúšťajú len v noci, keď idú hľadať potravu, ktorú potom hromadia v nore.

Referencie
----------

1. ↑  LUPTÁK, Peter. *Slovenské mená cicavcov sveta*. [1. vyd.] Bojnice : Zoologická záhrada, 2003. 218 s. ISBN 80-969059-9-6. S. 108.
2. ↑  chrčkovité. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2010. 686 s. ISBN 978-80-970350-0-6. Zväzok 6. (His – Im), s. 564.
3. ↑  ťarchavosť. In: Encyklopédia medicíny
4. ↑   *Stanovy občianskeho združenia Slovenský klub chovateľov škrečkov* [online]. files.skchs.webnode.sk, [cit. 2018-01-10]. Dostupné online. Archivované 2014-08-02 z originálu.
5. ↑  Škrečok - Hlodavec - zdravý člen rodiny , dátum prístupu = 2018-01-10
6. ↑   *Škrečok sýrsky (zlatý)* [online]. chs-chanel.webnode.sk, [cit. 2018-01-10]. Dostupné online. Archivované 2018-01-10 z originálu.
7. ↑   Zvieratká.Pravda.sk. *Pravda* (Bratislava: Perex). Dostupné online [cit. 2018-01-10]. ISSN 1336-197X.
8. 1 2 3   *Mesocricetus auratus (golden hamster)* [online]. animaldiversity.org, [cit. 2018-01-10]. Dostupné online.
9. 1 2 3 4  BURNIE, D. et al.: *Zviera*. Bratislava: Ikar, 2002. ISBN 80-551-0375-5. s. 151
10. 1 2   *Bundesministerium für Gesundheit und Frauen* [online]. bmgf.gv.at, [cit. 2018-01-10]. Dostupné online.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Škrečok zlatý**
* Spolupracuj na Wikidruhoch Wikidruhy ponúkajú informácie na tému **Škrečok zlatý**